อยู่ดีๆก็ปวดจี๊ดๆ ที่หัวหน่าวข้างขวาค่ะ ปวดเป็นพักๆ แต่พอกดดูก็ไม่มีก้อน ไม่เจ็บหรืออะไรเลยค่ะ อาการภายในทุกอย่างปกติดี ไม่ทราบว่าจะเป็นอะไรไหมคะ เป็นมาสองวันแล้วค่ะ อยู่ดีๆก็จี๊ดขึ้นมาเองแบบไม่ทราบสาเหตุ
สวัสดีค่ะ Cpmอาการปวดจี๊ดตรงหัวเหน่าข้างขวา ไม่มีก้อนอะไร อาจจะเกิดจาก ปวดจากภาวะปลายประสาทอักเสบหรือการถูกกดทับนานๆ ซึ่งปลายประสาทอักเสบอาจมีสาเหตุที่พบได้บ่อยๆเช่น การขาดวิตามินบี มีโรคเบาหวาน ภาวะพิษสุราเรื้อรัง หรือไม่มีสาเหตุชัดเจน หรือเกิดจากการมีโรคผิวหนังที่บริเวณนั้นๆ ทำให้ปวดจี๊ดตามตรงตำแหน่งที่มีรอยโรคได้ในเบื้องต้น หลีกเลี่ยงการกดทับบริเวณดังกล่าว พักการใช้งาน ฝึกยืดเหยียดกล้ามเนื้อได้ สังเกตอาการค่ะ ถ้าอาการปวดจี๊ดๆยังเป็นอยู่ตลอด ปวดเหมือนถูกไฟช็อตไม่หายไป ก็ควรไปพบแพทย์เพื่อตรวจร่างกายทางระบบประสาทเพิ่มเติม